Държавен вестник, бр. 58, 2025 г., стр. 9

БРОЙ  58	
Д Ъ Р Ж А В Е Н  В Е С Т Н И К 	
СТР.  9  
училища на Република България и институции 
за висше образование на Украйна за участие 
в летните езикови курсове.
Организационните и финансовите условия 
за пребиваване на преподавателите и сту­
дентите, които ще изучават украински език 
и литература и съответно български език 
и литература по време на летните езикови 
курсове, ще се определят отделно и ще се 
съгласуват по дипломатически път.
Член 8
Българската Страна ежегодно предоставя 
за граждани на Украйна от български про­
изход, пребиваващи постоянно в Украйна, 
места за обучение в българските държавни 
висши училища, а украинската Страна в съ­
ответствие с финансовите си възможности 
и действащото законодателство осигурява 
годишно за граждани на Република България 
от украински произход, получили статут на 
украински граждани по света и пребиваващи 
постоянно в Република България, места за 
обучение в институции за висше образование 
от системата на Министерството на образо­
ванието и науката на Украйна.
Подборът на кандидатите за обучение в 
Република България се осъществява от съв­
местна българо-украинска комисия, в състава 
на която влизат:
от българската Страна: представители на 
Министерството на образованието и науката 
на Република България, на Изпълнителната 
агенция за българите в чужбина и на бъл­
гарските дипломатически представителства 
в Украйна;
от украинската Страна: представители 
на регионалните органи на управление на 
образованието на Украйна, Министерството 
на образованието и науката на Украйна (по 
съгласие), Посолството на Украйна в Репуб­
лика България (по съгласие).
Условията за подбора и приемането за 
обучение се определят от приемащата Страна.
Приемащата Страна ежегодно информира 
изпращащата Страна за броя на местата за 
обучение и специалностите, датите за провеж­
дане на подбора, условията и реда за канди­
датстване, както и за сроковете за обявяване 
на резултатите.
Страните се уведомяват взаимно за резулта­
тите от окончателния подбор на кандидатите, 
приети за обучение във висшите училища на 
другата Страна, не по-късно от две седмици 
преди началото на учебната година.
Член 9
1. За участниците в обмена по чл. 1, чл. 8 
и чл. 10 на този Протокол приемащата Страна 
осигурява:
 – освобождаване от такса за обучение 
съгласно действащото си законодателство;
 – настаняване в студентско общежитие 
и хранене в студентски стол при условията, 
осигурявани за своите граждани.
2. Българската Страна осигурява за гражда­
ните на Република България, приети по чл. 1 
от този Протокол за обучение и специализация 
в институции за висше образование на Украй­
на, месечна стипендия съгласно действащото 
си законодателство.
3. За участниците в обмена по чл. 1, чл. 8 
и чл. 10 от този Протокол приемащата Страна 
осигурява ежемесечна стипендия с изключение 
на преподаватели и изследователи, присти­
гащи на специализация, на които осигурява 
ежемесечна финансова подкрепа, съгласно 
действащото си законодателство.
4. На преподавателите/лекторите и учите­
лите, поканени на работа по чл. 4 и чл. 6 от 
този Протокол, приемащата Страна осигурява 
месечно заплата и квартира в съответствие 
с действащото си законодателство. Пътните 
разходи до съответния град на месторабота 
на приемащата Страна и обратно се поемат 
от изпращащата Страна или от кандидата.
5. На преподавателите/лекторите, изпрате­
ни на работа в общообразователните и висшите 
училища на Украйна, българската Страна 
осигурява командировъчни средства в съот­
ветствие с действащото си законодателство. 
6. При необходимост кандидати за обуче­
ние за придобиване на висше образование 
на образователни степени „бакалавър“ или 
„магистър“ и образователна и научна степен 
„доктор“/образователно-научна степен „доктор 
по философия“ могат да бъдат зачислени за 
езиковата подготовка за изучаване на българ­
ски език и съответно – на украински език, 
както и на други предмети.
Член 10
Българската Страна ежегодно приема за 
обучение за придобиване на висше образо­
вание на образователно-квалификационните 
степени „бакалавър“ или „магистър“ след 
придобито пълно общо средно образование 
следните украински граждани от български 
произход, пребиваващи постоянно в Украйна, 
а по-точно:
 – първенеца на випуска на Областното 
учебно заведение „Лицей „Болградска гимна­
зия „Г. С. Раковски“ на Одески областен съвет“, 
завършил в годината на кандидатстването;
 – първенеца на общинската институция 
„Приморски регионален украино-български 
многопрофилен лицей II – III степен“ на При­
морския градски съвет на Бердянски район 
на Запорожка област, завършил в годината 
на кандидатстването;